|  |
| --- |
|  |
|  |
|  |
|  |
|  |
|  |
|  |

Váš list číslo/zo dňa Naše číslo: Vybavuje/linka Miesto a dátum odoslania

14/144/2019 Mgr. Matejová/18 Košice, 18.03.2019

**Vec:**

**Predloženie cenovej ponuky na zákazku „Potraviny“ - žiadosť**

­­­­­­­­­­­­­­­­­­­­­­­­­­­­­­­­­­­

Dovoľujeme si Vás týmto požiadať o predloženie cenovej ponuky na dodávku tovarov pre zákazku s názvom: „Potraviny“, pre SOŠ technickú, Kukučínova 23, Košice (ďalej len „škola“).

Pri zadávaní predmetu zákazky postupujeme podľa ustanovenia § 117. zákona č. 343/2015 Z. z. o verejnom obstarávaní a o zmene a doplnení niektorých zákonov a v znení neskorších predpisov.

Podrobný opis predmetu zákazky je uvedený v prílohe č. 2. Podmienky účasti ako aj požiadavky sú uvedené v prílohe č. 1, ktorá je súčasťou tejto žiadosti.

Špecifické požiadavky na predloženie cenovej ponuky sú nasledovné:

1. Cenu je potrebné spracovať na základe priloženej špecifikácie **bez DPH a s DPH** v jednotkových cenách ako aj za celý sortiment.
2. **Po vyhodnotení VO sa s víťazným uchádzačom podpíše Rámcová dohoda.**
3. **Zákazka sa delí na 8 časti a uchádzač môže predložiť ponuku na jednu alebo viac častí predmetu zákazky.**
4. Cenovú ponuku je potrebné zaslať poštou alebo osobne s názvom **„Potraviny“ v  termíne do 27.03.2019 do 15.00 hod. Obálku je potrebné označiť VO – Potraviny, neotvárať.**
5. Splatnosť faktúry je 30 dní od jej vystavenia.
6. O výsledku verejného obstarávania budú uchádzači informovaní v termíne do **29.03.2019.**

Kontaktná osoba určená obstarávateľom na rokovanie je Mgr. Dominika Matejová, č. telefónu: 055/6228031 kl. 18,  e-mailová adresa: dominika.ballokova@gmail.com.

S pozdravom,

Mgr. Dominika Matejová

Referent pre VO

Prílohy:

1. Podmienky a požiadavky
2. Špecifikácia zákazky - Hárok programu Microsoft Word

Príloha č.1

**Podmienky účasti na VO:**

* Predloženie ponuky v stanovenom termíne na predmet zákazky **v jednotkových cenách za každý tovar a spolu za celý sortiment bez DPH a s DPH v požadovanom množstve.**

**Požiadavky a ostatné náležitostí:**

* S predávajúcim sa uzavrie **Rámcová dohoda na dobu určitú, t.j. do 31.03.2019.**
* Predávajúci sa zaväzuje, že objednaný tovar doručí na adresu školy Kukučínova 23, 040 01 Košice. Frekvencia dodávok je špecifikovaná pre každú časť zákazky nižšie. V prípade, ak by z nejakých príčin nevedel tovar dodať v stanovenom termíne, je povinný túto skutočnosť oznámiť ihneď a uviesť dôvod omeškania.
* Predávajúci, alebo iná poverená osoba a Kupujúci sú pri dodaní povinný zásielku skontrolovať, či nie je tovar poškodený, prípadne či neboli zistené iné vady tovaru a skontrolovať tovar podľa dodacieho listu.
* V prípade zistenia takýchto nedostatkov je Predávajúci povinný s Kupujúcim spísať reklamačný list a predmetný nedostatok na vlastné náklady odstrániť do 2 pracovných dní.
* Predávajúci za zaväzuje, že **dodrží stanovené ceny po celu dobu trvania zmluvného vzťahu.**
* V cenách za tovar bude zahrnutá aj cena za dopravu.
* Kupujúci nie je povinný odobrať celkové vysúťažené množstvo tovaru. Zároveň platí, že môže odobrať aj množstvo nad rámec vysúťaženého.
* V prípade, že kupujúci uvedie v objednávke tovar, ktorý nie je uvedený v špecifikácii ale súvisí s predmetom zákazky a predávajúci ho má v ponuke, predávajúci mu ho dodá za cenu, na ktorej sa obe zmluvné strany vopred dohodnú. Takýto tovar môže odobrať do výšky 30% z celkovej sumy obstarania za daný predmet zákazky.
* Kupujúci bude uskutočňovať objednávku podľa potreby v priebehu trvania zmluvného vzťahu a to prostredníctvom emailu alebo telefonicky.
* Zákazka sa delí na časti. Je rozdelená na 8 častí. Uchádzač môže predložiť ponuku na jednu alebo viac častí zákazky.
* Miesto plnenia predmetu zákazky je: Školská jedáleň, SOŠ technická, Kukučínova 23, 040 01 Košice.
* Faktúra sa vystaví po skončení kalendárneho mesiaca a to do 5tich pracovných dní po skončení príslušného kalendárneho mesiaca.
* Kritérium hodnotenia cenových ponúk je najnižšia celková cena za danú časť s DPH. Ak uchádzač nie je platcom DPH upozorní na túto skutočnosť verejného obstarávateľa.
* Ak úspešný uchádzač z akéhokoľvek dôvodu odstúpi od podpisu zmluvy, verejný obstarávateľ môže vyzvať na uzatvorenie zmluvy ďalšieho uchádzača v poradí.
* Verejný obstarávateľ si vyhradzuje právo neprijať ani jednu z predložených cenových ponúk v prípade, že predložené ponuky budú v rozpore s finančnými možnosťami verejného obstarávateľa alebo predložené ponuky nebudú spĺňať požiadavky na predmet zákazky. Zároveň si verejný obstarávateľ vyhradzuje právo zrušiť použitý postup zadávania zákazky ak:
  + ani jedna z predložených ponúk nebude zodpovedať požiadavkám stanoveným v tejto výzve,
  + sa zmenili okolnosti, za ktorých bolo toto obstarávanie vyhlásené,
  + nebude predložená ani jedna ponuka.

**Ostatné náležitosti:**

* O výsledku VO na predmet zákazky „Potraviny“ budú všetci uchádzači informovaní v stanovenom termíne.
* Predpokladaná hodnota zákazky za všetky časti obstarávania je 87 834,08 eur bez DPH (105 400,90 eur s DPH).
* V prípade, že bude ponuka predložená po termíne odovzdania, nebude táto ponuka akceptovaná.

**Požiadavky pre jednotlivé časti zákazky**

Mäso a mäsové výrobky

* Predpokladaná hodnota zákazky je 16 265,34 eur bez DPH (19 518,40 eur s DPH).
* Frekvencia dodania je každý deň alebo podľa potreby.
* Chované, zabité a delené v SR alebo Maďarsku.
* Ku každej objednávke musí byť priložený doklad o pôvode (faktúra, dodací list a pod.).
* Čerstvé mäso, nie mrazené ani rozmrazené. V prípade ak víťazný uchádzač na základe čiastkovej objednávky dodá mrazené alebo rozmrazené mäso bude sa táto skutočnosť považovať za hrubé porušenie zmluvy.
* Pri mäsových výrobkoch sa požaduje dodávať tovar najvyššej kvality a plniť požiadavky stanovené legislatívou a označovanie komodity zabezpečovať v súlade s platnou legislatívou.
* Mäsové výrobky – najnižší podiel mäsa 95%.
* Verejný obstarávateľ vyžaduje dodávku mäsa v lehote, v ktorej z doby spotreby vyznačenej na dodacom liste (na obale mäsa) mäsu neuplynula viac ako 1/3. Mäsové výrobky nesmú obsahovať zahusťovadlá viažuce vodu, konzervačné látky, farbivá a vyžadujeme dodávku v lehote, v ktorej z doby spotreby vyznačenej na dodanom tovare neuplynie viac ako 1/5. Verejný obstarávateľ pri realizácii dodávok uchádzačom bude vykonávať kontrolu prebraného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar bude preberať na základe senzorickej analýzy, t.j. na základe zmyslového posúdenia – farba, vôňa tovaru. V prípade ak uchádzač poruší zásadu čerstvosti a kvality dodaného tovaru, verejný obstarávateľ tento tovar nepreberie a bude to považovať za hrubé porušenie zmluvy.
* Keďže ide o komoditu, ktorá je určená na predaj bez balenia „nebalené mäso“ víťazný uchádzač pri každom dodaní mäsa na dodacom liste uvedie minimálne tieto údaje:
  + názov potraviny,
  + údaj podľa osobitného predpisu, ktorý sa uvádza za slovom „Obsahuje“,
  + netto množstvo podľa osobitného predpisu,
  + dátum minimálnej trvanlivosti alebo dátum spotreby počas ktorej si mäso udržiava svojej úžitkové vlastnosti.

Ryby

* Predpokladaná hodnota zákazky je 4 143,34 eur bez DPH (4 972,00 eur s DPH).
* Frekvencia dodania podľa potreby.

Zemiaky

* Predpokladaná hodnota zákazky je 2 355,83 eur bez DPH (2 827,00 eur s DPH)
* Frekvencia dodania podľa potreby.

Ovocie a zelenina

* Predpokladaná hodnota zákazky je 14 575,00 eur bez DPH (17 490,00 eur s DPH).
* Frekvencia dodania podľa potreby.

Mlieko, mliečne výrobky

* Predpokladaná hodnota zákazky je 19 071,25 eur bez DPH (22 885,50 eur s DPH).
* Frekvencia dodania 1x týždenne alebo podľa potreby.

Hydina

* Predpokladaná hodnota zákazky je 2 954,36 eur bez DPH (3 545,23 eur s DPH).
* Frekvencia dodania podľa potreby.
* Chované, zabité a delené v SR alebo Maďarsku.
* Ku každej objednávke musí byť priložený doklad o pôvode (faktúra, dodací list a pod.).
* Len čerstvá hydina nie mrazená ani rozmrazená. V prípade ak víťazný uchádzač na základe čiastkovej objednávky dodá mrazenú alebo rozmrazenú hydinu a hydina bude obsahovať prívlastok krehčená, šťavnatá, solená, mäsový prípravok, bude sa táto skutočnosť považovať za hrubé porušenie zmluvy.
* Objednávateľ pripúšťa aj dodanie mrazenej hydiny iba v tom prípade ak si to vyžiada v objednávke. Na cene sa vopred dohodnú.
* Pri mäsových výrobkoch sa požaduje dodávať tovar najvyššej kvality a plniť požiadavky stanovené legislatívou a označovanie komodity zabezpečovať v súlade s platnou legislatívou.
* Verejný obstarávateľ vyžaduje dodávku hydiny v lehote, v ktorej z doby spotreby vyznačenej na dodacom liste (na obale mäsa) hydinovému mäsu neuplynula viac ako 1/3. Mäsové výrobky nesmú obsahovať zahusťovadlá viažuce vodu, konzervačné látky, farbivá a vyžadujeme dodávku v lehote, v ktorej z doby spotreby vyznačenej na dodanom tovare neuplynie viac ako 1/5. Verejný obstarávateľ pri realizácii dodávok uchádzačom bude vykonávať kontrolu prebraného tovaru z dôvodu overenia či dodaný tovar má požadovanú kvalitu a spĺňa parametre čerstvosti napr. overením aký čas zostáva do dátumu spotreby resp. dátumu minimálnej trvanlivosti. Tovar bude preberať na základe senzorickej analýzy, t.j. na základe zmyslového posúdenia – farba, vôňa tovaru. V prípade ak uchádzač poruší zásadu čerstvosti a kvality dodaného tovaru, verejný obstarávateľ tento tovar nepreberie a bude to považovať za hrubé porušenie zmluvy.
* Keďže ide o komoditu, ktorá je určená na predaj bez balenia „nebalená hydina“ víťazný uchádzač pri každom dodaní mäsa na dodacom liste uvedie minimálne tieto údaje:
  + názov potraviny,
  + údaj podľa osobitného predpisu, ktorý sa uvádza za slovom „Obsahuje“,
  + netto množstvo podľa osobitného predpisu,
  + dátum minimálnej trvanlivosti alebo dátum spotreby počas ktorej si mäso udržiava svojej úžitkové vlastnosti.

Hrubý tovar

* Predpokladaná hodnota zákazky je 27 500,00 eur bez DPH (33 000,00 eur s DPH).
* Frekvencia dodania 1x týždenné alebo podľa potreby.

Vajíčka

* Predpokladaná hodnota zákazky je 968,98 eur bez DPH (1 162,78 eur s DPH).
* Frekvencia dodania 1x týždenné alebo podľa potreby.
* Vajíčka – krajina pôvodu SR.